ג'רי סיינפלד נחת היום (ו') בישראל. "שמח מאוד לחזור, שמח להיות בישראל שוב", אמר עם יציאתו מנמל התעופה בן גוריון.

הקומיקאי, שיתאכסן במלון דן בתל אביב, הגיע לארץ במסגרת מסע הופעות עולמי, ויעלה מול הקהל הישראלי את מופע הסטנדאפ שלו מחר ומחרתיים בהיכל מנורה מבטחים. בתחילה תוכננה לו הופעה אחת בלבד, אך בשל הביקוש הרב נוספו עוד שלוש. "אני מופתע שהכרטיסים נמכרו", צחק, "לא חשבתי שמישהו יבוא".

סיינפלד, יהודי אמריקני, החל להופיע כסטנדאפיסט עם סיום לימודיו, והפך לאחד הקומיקאים הידועים ביותר בעולם לאחר שחבר ללארי דיוויד ויצר את סדרת הטלוויזיה המיתולוגית "סיינפלד" - ששודרה בשנים 1989 עד 1998.

יוצא משדה התעופה. "חשבתי שכולם יישארו בבית" (צילום: אבי מועלם)

עם סיום הסדרה יצא לסיבוב הופעות, הפיק סרט תעודה בשם "הקומיקאי", כתב ספרים המבוססים על חומרים מהופעותיו, הפיק וכיכב בתפקיד הראשי בסרט אנימציה "כוורת בסרט", והשתתף בתפקידי אורח בסדרות ובתוכניות שונות. לפני שלוש שנים השיק סדרת רשת בשם "קומיקאים במכוניות שותים קפה". הוא ביקר בעבר בארץ ואפילו התנדב בקיבוץ סער כשהיה בן 15, אך מעולם לא הופיע בישראל.

(צילום: אבי מועלם)